Diari Oficial de la Generalitat Valenciana


Sumari del DOGV 8402, del 15-10-2018 (2018/9438)

DECRET 137/2018, de 14 de setembre, del Consell, pel qual cessa una vocal del Consell d'Administració de l'Autoritat Portuària de València.
-------------------------------------------------------------------------------------------------------------------------------------------

### Dades del document

Número de DOGV
:   8402

Data del DOGV
:   15-10-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/9438


Data del document
:   14-09-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * València
    * instal·lació portuària

DECRET 137/2018, de 14 de setembre, del Consell, pel qual cessa una vocal del Consell d'Administració de l'Autoritat Portuària de València. [2018/9438]  
D'acord amb l'article 30.1.c del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, aquests consells estaran formats, respectivament, pel president de l'entitat, el capità marítim i 13 vocals.  
  
L'apartat 2 de l'article 30 del text refós citat disposa que la designació dels vocals haurà de fer-se necessàriament a proposta de les administracions públiques i entitats i organismes representats en el consell d'administració. Així mateix, indica que la separació i nomenament dels vocals dels consells d'administració de les autoritats portuàries serà acordada per l'òrgan competent de la comunitat autònoma, a proposta de les organitzacions, organismes i entitats als quals aquells representen. I respecte de l'Administració General de l'Estat, que estarà representada, a més de pel capità marítim, per tres vocals, dels quals un serà advocat de l'Estat i un altre de l'organisme públic Ports de l'Estat.  
  
D'acord amb aquesta norma, l'Administració de l'Estat ha donat trasllat a la Generalitat, a través de la Conselleria d'Habitatge, Obres Públiques i Vertebració del Territori, de la proposta de separació de l'advocada de l'Estat María Durá Rivas com a vocal del Consell d'Administració de l'Autoritat Portuària de València en representació de l'Administració General de l'Estat; càrrec per al qual havia sigut designada mitjançant Decret 208/2014, de 12 de desembre, del Consell, pel qual se separen, es nomenen i es renoven vocals dels consells d'administració de les autoritats portuàries d'Alacant i València.  
En l'àmbit de la Comunitat Valenciana la competència per a la separació i designació de vocals correspon al Consell, segons disposa l'article 17.b de la Llei 5/1983, de 30 de desembre, de la Generalitat, del Consell.  
En virtut d'això, de conformitat amb el que estableixen els articles 17.b, 28.c i 33.2 de la Llei 5/1983, de 30 de desembre, del Consell, a proposta de la consellera d'Habitatge, Obres Públiques i Vertebració del Territori, i amb la deliberació prèvia del Consell en la seua reunió del 14 de setembre de 2018,  
  
  
DECRETE  
  
El cessament, agraint-li els serveis prestats, de María Durá Rivas, advocada de l'Estat, com a vocal del Consell d'Administració de l'Autoritat Portuària de València, en representació de l'Administració General de l'Estat.  
Aquest cessament tindrà efectes des del dia de la publicació d'aquest decret en el Diari Oficial de la Generalitat Valenciana.  
  
València, 14 de setembre de 2018  
  
El president de la Generalitat,  
XIMO PUIG I FERRER  
  
La consellera d'Habitatge, Obres Públiques  
i Vertebració del Territori,  
MARÍA JOSÉ SALVADOR RUBERT